b'\n_START_ARTICLE_\nNzingha Prescod\n_START_SECTION_\nVia\xc8\x9b\xc4\x83 personal\xc4\x83\n_START_PARAGRAPH_\nS-a n\xc4\x83scut \xc3\xaen Brooklyn, New York dintr-o mam\xc4\x83 din Insulele Virgine Americane \xc3\xaen Marea Caraibelor. A fost numit\xc4\x83 dup\xc4\x83 Nzinga Mbande, o regin\xc4\x83 angolez\xc4\x83 din secolul al XVII-lea. C\xc3\xa2nd avea v\xc3\xa2rsta de nou\xc4\x83 ani, mama ei a descoperit \xc3\xaentr-un magazin Funda\xc8\x9bia Peter Westbrook, care promoveaz\xc4\x83 scrima \xc3\xaen cartierele urbane defavorizate. Impresionat\xc4\x83 de faptul ca ni\xc8\x99te studen\xc8\x9bi ale Funda\xc8\x9biei aveau s\xc4\x83 mearg\xc4\x83 la Jocurile Olimpice din 2000, \xc8\x99i-a \xc3\xaenscris pe ambele fiice._NEWLINE_Studiaz\xc4\x83 \xc8\x99tiin\xc8\x9be politice la Universitatea Columbia.\n_START_SECTION_\nCarier\xc4\x83 sportiv\xc4\x83\n_START_PARAGRAPH_\nNzingha Prescod a c\xc3\xa2\xc8\x99tigat Campionatul Mondial pentru cade\xc8\x9bi \xc3\xaen anii 2008 \xc8\x99i 2009, apoi Campionatul Mondial pentru juniori din 2011. A participat la Jocurile Olimpice de var\xc4\x83 din 2012, unde a fost \xc3\xaenvins\xc4\x83 \xc3\xaen tabloul de 32 de maghiara Aida Mohamed. La proba pe echipe, echipa american\xc4\x83 a pierdut cu Coreea de Sud \xc3\xaen sferturile de final\xc4\x83 \xc8\x99i s-a clasat pe locul 6 dup\xc4\x83 meciurile de clasament._NEWLINE_\xc3\x8en sezonul 2012-2013 a c\xc3\xa2\xc8\x99tigat prima sa etap\xc4\x83 de Cupa Mondial\xc4\x83 la Marseille. La Campionatul Mondial din 2015 de la Moscova a \xc3\xaenvins-o pe campioana mondial\xc4\x83 Elisa Di Francisca \xc8\x99i a ajuns \xc3\xaen semifinal\xc4\x83, unde a pierdut cu rusoaica Aida \xc8\x98anaeva, r\xc4\x83m\xc3\xa2n\xc3\xa2nd cu bronzul. Astfel a devenit prima scrimer\xc4\x83 afro-american\xc4\x83 care a cucerit o medalie individual\xc4\x83 la un Campionat Mondial. La Jocurile Olimpice din 2016 a fost \xc3\xaenvins\xc4\x83 \xc3\xaen optimile de final\xc4\x83 de fran\xc8\x9buzoaica Astrid Guyart.'